| 1 franco Primeira República (1992)  |
| --- |
|  |  |
| A/: Busto drapeado da Liberdade cara á esquerda con barrete frixio. No exergo sinatura do gravador. 
Lendas: RÉPUBLIQUE FRAÇAISE  | R/: Valor facial dentro dunha coroa de pólas de oliveira. No exergo a data e marcas de ceca (caduceo e golfiño). 
Lendas: LIBERTÉ ÉGALITÉ FRATERNITÉ /1 FRANC / 1992  |
| * **Período**: 5ª República Francesa.
* **Data**: 1992.
* **Ceca**: *Monnaie de Paris*.
* **Deseñador**: A. Dupé (A/) e P. J. Tiolier (R/).
* **Tiraxe total**: 30.001.883 exemplares.
* **Metal**: níquel.
* **Diámetro**: 24,00 mm.
* **Peso**: 6, 00 g.
* **Espesor**: 1,70 mm.
* **Canto**: estriado.
 |

O **franco Primeira República** é unha moeda con valor facial dun franco francés emitida en 1992 en conmemoración do bicentenario da proclamación da primeira República Francesa, en 1792.

Moeda circulante
----------------

Tanto o anverso como do reverso desta moeda retoman dous deseños moi característicos de diversas moedas francesas da primeira República.

O anverso reproduce a mítica Marianne revolucionaria creada polo gravadior xeral de moedas de Francia Agustin Dupré (1748-1833) en 1795, inspirándose en Minerva, deusa da intelixencia e da sabedoría, co barrete frixio símbolo da liberdade. Este anverso foi utilizado en varias das primeiras moedas republicanas francesas a partir do ano 4 da Revolución (1795).

O reverso é un deseño de Pierre-Joseph Tiolier (1763-1819), tamén gravador xeral, que caracterizou unha gran cantidade de moedas francesas de todo o século XIX e mesmo de épocas posteriores.

Da produción do franco conmemorativo do bicentenario da proclamación da primeira República Francesa encargouse a *Monnaie de Paris.*

Existe unha variante da moeda, á parte do seu modelo estándar. Trátase dunha tiraxe reducida cun acabamento especial (*proof* ou *essai*), con fondo espello e relevo mate, na que se inscribiu a palabra ESSAI en letras verticais pequenas no anverso, á dereita do busto da Marianne.

### Tiraxes


| Ano de emisión | Tipo | Exemplares cuñados |
| --- | --- | --- |
| 1992 | *Proof - Essai* | 1.850 |
| Estándar | 30.000.033 |

Emisións especiais
------------------

Á parte da súa emisión ordinaria, destinada á súa posta en circulación, existen tamén outras tres versións desta moeda destinadas ao mercado do coleccionismo e do investimento: unha delas é a cuñada en platino (999 milésimas, 24 mm, 11 g), cunha tiraxe de 2.000 exemplares; outra en ouro (920 milésimas, 24 mm, 9 g), cunha tiraxe de 5.000 exemplares; e unha terceira en prata de tamaño meirande (900 milésimas, 28 mm, 15,55 g), da que se cuñaron 40.000 exemplares.

Notas
-----

1. 1 2 3 4 5 6 7  "1 franc République Nickel". *fr.numista.com*
2. 1 2 3 4 5 6  "1 Franc (200th Anniversary of the First French Republic)". *Colnect.com*
3. 1 2  Lauber W. (2013). Páxinas 113, 115 (foto na páxina 112).
4. ↑  "1 Franc (200th Anniversary of the First French Republic- Essai)". *Colnect.com*
5. ↑  "1 franc République Platine". *fr.numista.com*
6. ↑  "1 Franc (200th Anniversary of French Republic - Platinum)". *Colnect.com*
7. ↑  "1 franc République Or". *fr.numista.com*
8. ↑  "1 Franc (200th Anniversary of the First French Republic - Gold)". *Colnect.com*
9. ↑  "1 franc République Argent". *fr.numista.com*
10. ↑  "1 Franc (200th Anniversary of the First French Republic - Silver)". *Numista.com*

Véxase tamén
------------

### Bibliografía

* Demougin, J. (2003). *Histoire du franc.* Editions du Layeur. ISBN 978-2915118094
* Lauber W. (2013). "Les monnaies commémoratives de la Cinquième Republique. Partie 1: Les pièces de 1 franc". En *Moneta*. Société numismatique d'Ottawa. Vol. 4. Nº 3. Marzo. Páxinas 110-115, 122.

### Outros artigos

* Primeira República Francesa
* *Monnaie de Paris*
* Franco francés

* Portal:Francia